

Vedtekter for skulefritidsordninga (SFO) i Etne kommune

Fastsett av Etne kommunestyre 11.06.2024.

Gjeldande frå 1. august 2024

Forskrift

Innhald

[§ 1 Føremål med forskrifta 5](#_Toc166743765)

[§ 2 Verkeområde 5](#_Toc166743766)

[§ 3 Eigartilhøve 5](#_Toc166743767)

[§ 4 Bemanning og leiing 5](#_Toc166743768)

[§ 5 Kriterium for opptak 5](#_Toc166743769)

[§ 6 Opptaksmynde 6](#_Toc166743770)

[§ 7 Opptaksperiode 6](#_Toc166743771)

[§ 8 Frist for oppseiing av plass og endring av opphaldstid 6](#_Toc166743772)

[§ 9 Opphaldstid 6](#_Toc166743773)

[§ 10 Kjernetid på SFO 7](#_Toc166743774)

[§ 11 Foreldrebetaling og fakturering 7](#_Toc166743775)

[§ 12 Leike- og opphaldsareal 8](#_Toc166743776)

[§ 13 Innhald og ordensreglar 8](#_Toc166743777)

[§ 14 Generelt 8](#_Toc166743778)

[§ 15 Endring av forskrifta 9](#_Toc166743779)

**FORSKRIFT OM VEDTEKTER FOR SKULEFRITIDSORDNINGA (SFO) I ETNE KOMMUNE**

Heimel: Fastsett av Etne kommunestyre 11.06.2024 i lov av 9. juni 2023 nr 30 om grunnskuleopplæringa og den vidaregåande opplæringa § 4-5.

# § 1 Føremål med forskrifta

Etne kommune skal gje eit tilbod om skulefritidsordning (SFO) ved barneskulane i kommunen før og etter skuletid. Det er Etne kommune som eig og driv skulefritidsordninga.

Etne kommune driv SFO etter gjeldande lovverk, rammeplan for SFO, kommunen sine vedtekter og retningslinjer.

**Opplæringslova § 4-5 seier dette om SFO:**

*Kommunen skal leggje til rette for leik og kultur- og fritidsaktivitetar i skolefritidsordninga. Aktivitetane skal vere tilpassa alderen, funksjonsevna og interessene til barna. I skolefritidsordninga skal barna få omsorg og bli passa godt på, og barn med nedsett funksjonsevne skal få gode utviklingsvilkår.*

Tilbodet er for born i 1. – 4. årstrinn og for born med særskilte behov for tilrettelegging i 1. – 7. årstrinn.

# § 2 Verkeområde

Forskrifta gjeld for dei kommunale fritidsordningane i Etne kommune.

# § 3 Eigartilhøve

Dei kommunale skulefritidsordningane er ein del av skuleverksemda og er eigde av Etne kommune.

# § 4 Bemanning og leiing

Rektor har det overordna ansvaret for skulen si skulefritidsordning, og SFO skal ha dagleg leiar med relevant fagleg utdanning. Dagleg leiar og personalet skal driva SFO i samsvar med [§ 4-5](https://lovdata.no/lov/2023-06-09-30/§4-5) i Opplæringslova og [Rammeplanen for SFO](https://www.udir.no/utdanningslopet/sfo/rammeplan/). Det er krav om politiattest for dei som jobbar i SFO.

SFO skal ha ei forsvarleg bemanning, og born skal bli ivaretatt med tanke på omsorg, trivsel og tryggleik. Rettleiande gruppestorleik er 15 born per vaksen og bemanninga blir avgjort av rektor etter prinsippet om forsvarleg drift. Når det er få born til stades, kan skulen organisera SFO med éin vaksen.

# § 5 Kriterium for opptak

Skulefritidsordninga er eit tilbod før og etter skuletid for 1. – 4. trinn og for born med eit særskilt behov til og med 7. trinn. Alle som er påmeldt innan søknadsfristen 1. mars, får plass. Dei som søkjer etter fristen, får plass etter kapasitet på den enkelte skule. Barnet har plass til barnet er ferdig med 4. trinn/7.trinn, eller til passen blir sagt opp i systemet ein brukar ved skulane ( [**https://skole.visma.com/etne/**](https://skole.visma.com/etne/Account/Login?returnUrl=/etne/)). Ved flytting til ein annan skule i kommunen vil plassen ved SFO følgja med.

# § 6 Opptaksmynde

Rektor har mynde til å fatta vedtak om opptak i ordinær SFO ved sin skule og til SFO på undervisningsfrie dagar. Formannskapet er klageinstans. Klagefrist er tre veker frå det tidspunktet søkjaren får vedtaket.

# § 7 Opptaksperiode

Kommunen har eitt hovudopptak til ordinært SFO-tilbod med søknadsfrist 1. mars. Påmelding, endring av plasstorleik og oppseiing blir gjort via: : [**https://skole.visma.com/etne/**](https://skole.visma.com/etne/Account/Login?returnUrl=/etne/). Det kan søkjast om plass etter fristen og gjennom heile skuleåret, men tildeling av plass blir berre aktuelt om det er forsvarleg kapasitet.

Prioritet ved opptak utover hovudopptaket;

1. Elevar med særskilde behov

2. Elevar på 1. og 2. trinn

3. Elevar på 3. og 4. trinn

Alle born som er innmelde i skulefritidsordninga, er påmelde ut 4. trinn om ikkje føresette seier opp plassen tidlegare.

# § 8 Frist for oppseiing av plass og endring av opphaldstid

Oppseiingstida er to månader rekna i frå den første i påfølgjande månad. Oppseiinga må vera registrert seinast innan utgangen av mai dersom eleven ikkje skal nytta SFO-plassen neste skuleår. Det er ei bindande påmelding til skulefritidsordninga. Sjølv om barnet ikkje har nytta plassen, starta på SFO, må plassen seiast opp om ein ikkje skal nytta plassen.

Viss ein vil auka opphaldstida, gjeld dette som ei påmelding til anna opphald og opptakskriteria gjeld. Ved ledig kapasitet kan skulen avtala å auka opphaldstida med verknad frå same dag.

Ved eit ynskje om å redusera opphaldstida gjeld dette som ei oppseiing av ein del av tilbodet, og reglar for oppseiing gjeld.

# § 9 Opphaldstid

Det vil vera to ulike tilbod, der ein kan velja å ha ei ordning gjennom heile året, eller ei ordning der ein brukar SFO i skulevekene, men ikkje nyttar SFO i feriane.

**SFO over 11 månader**

SFO følgjer skuleruta og er stengt fire samanhengande veker i juli månad, i frå 1. juli til 1. august. SFO vil ha fem planleggingsdagar i løpet av skuleåret der det er stengt på SFO.

SFO er stengt julaftan, nyttårsaftan og påskeaftan. Onsdag før påske vil det vera ope til klokka 12.00. Med denne ordninga betaler ein for å nytta SFO i frå 1. august til 30. juni.

|  |  |  |
| --- | --- | --- |
| **Alternativ** |  | **Tid på SFO** |
| Alternativ 2 | 11 mnd SFO 2 | Halv plass: kl. 07.00 - til klokka 15.30 (10 dagar i månaden) |
| Alternativ 3 | 11 mnd SFO 3 | Halv plass: kl. 07.00 - til klokka 16.30 (10 dagar i månaden) |
| Alternativ 4 | 11 mnd SFO 4 | Heil plass: kl. 07.00 – til klokka 15.30 kvar dag |
| Alternativ 5 | 11 mnd SFO 5 | Heil plass: kl. 0700 - til klokka 16.30 kvar dag |
| Gratis kjernetid | Gjeld for 1. og 2. trinn. Ein time før skulestart og 1 time og 24 minutt etter skuleslutt. | |

**SFO over 10 månader**

SFO følgjer skuleruta med oppstart første skuledag i august, og slutt siste skuledag i juni. SFO vil ha fem planleggingsdagar i løpet av skuleåret der det er stengt på SFO. Her betaler ein for å nytta SFO i skulevekene, og må eventuelt kjøpa dagar og veker i skuleferiane.

|  |  |  |
| --- | --- | --- |
| **Alternativ** |  | **Tid på SFO** |
| Alternativ 1 | 10 mnd SFO 1 | 07.00 – skulestart (fem dagar i veka) |
| Alternativ 2 | 10 mnd SFO 2 | Halv plass: kl. 07.00 - til klokka 15.30 (10 dagar i månaden) |
| Alternativ 3 | 10 mnd SFO 3 | Halv plass: kl. 07.00 - til klokka 16.30 (10 dagar i månaden) |
| Alternativ 4 | 10 mnd SFO 4 | Heil plass: kl. 07.00 - til klokka 15.30 kvar dag |
| Alternativ 5 | 10 mnd SFO 5 | Heil plass: kl. 07.00 - til klokka 16.30 kvar dag |
|  | | Kjøp av feriedagar |
|  | | Kjøp av ferieveker |

# § 10 Kjernetid på SFO

Kjernetida på SFO er 1 time før skulestart og 1 time og 24 minuttar etter skuletid. Det betyr at dette er eit tilbod som vil bli gitt i skulevekene.   
Alle born i 1., 2. og 3. trinn får frå 1. august 2024 tilbod om 12 timar gratis SFO i kjernetida. Elevar som alt har tilbod om gratis kjernetid, treng ikkje søkja på nytt.

For prisar sjå taksthefte som ein finn på [www.etne.kommune.no](http://www.etne.kommune.no)

# § 11 Foreldrebetaling og fakturering

Betalingssatsar:   
Utgiftene til skulefritidsordninga blir dekka gjennom eigenbetaling frå føresette. Kommunestyret fastset satsar for foreldrebetaling i SFO i den årlege budsjetthandsaminga i desember. Betalingssatsane kan endrast etter vedtak i Kommunestyret med påfølgjande ein månads varslingstid. Gjeldande takstar kjem fram i takstheftet for Etne kommune. Informasjon om gjeldande prisar ligg på kommunen si nettside og på skulane sine heimesider. Ved prisendring går kommunen ut med ekstra informasjon til foreldra. Det blir kravd betaling for 11 eller 10 månader i året alt etter om ein søkjar på alternativ 1 eller 2.

Redusert foreldrebetaling:

Eit hushald skal ikkje betala meir enn 6% av brutto skattbar inntekt. Dersom betalingssatsen er høgare enn 6% av skattbar inntekt, vil ein ha rett på redusert betaling. Sjå meir informasjon på kommunen sine sider: [Skulefritidsordning (SFO) - Etne kommune](https://www.etne.kommune.no/barn-og-unge/skule/skulefritidsordning-sfo/)

Syskenmoderasjon:  
Det blir gitt syskenmoderasjon. Moderasjon skal omfatta sysken som bur fast saman. Sysken blir definerte som heil og halvsysken. Søskenmoderasjon vert også gjeve på tvers av barnehage og SFO.  
Gjeldande moderasjon er:

* 32% for fyrste sysken.
* 50% for andre og fleire sysken.

Misleghald av faktura:   
Det blir sendt ut faktura etterskotsvis kvar månad med betalingsfrist på 2-3 veker. Manglande betaling kan føra til at barnet misser plassen i SFO.

Henta for seint:   
Dersom barnet ikkje blir henta innan fastsett stengjetid i SFO, vil det bli fakturert eit gebyr.

Ikkje fritak p.g.a spesialundervisning:  
Spesialundervisning etter Opplæringslova §5-1 blir ikkje lagt til SFO-tida.

Fritak/reduksjon på medisinsk grunnlag:   
Det kan bli gitt i heilt spesielle høve når barnet har kronisk sjukdom eller omfattande funksjonshemming og lege eller annan faginstans har gitt skriftleg tilråding om at barnet bør gå i SFO. Ei heilskapsvurdering av samla støttetiltak og andre tilhøve blir lagt til grunn når søknaden blir vurdert.

# § 12 Leike- og opphaldsareal

SFO nyttar ulike rom på skulen, både ute og inne. Areala, både ute og inne, skal vera eigna for formålet og vera godkjent etter [Forskrift om miljøretta helsevern i skular](https://www.helsedirektoratet.no/veiledere/miljo-og-helse-i-skolen).

# § 13 Innhald og ordensreglar

SFO-innhaldet skal følgja Etne kommune sin kvalitetsplan for oppvekst, Opplæringslova [§4-5](https://lovdata.no/lov/2023-06-09-30/§4-5) og [rammeplan for SFO](https://www.udir.no/contentassets/ae8e58012cc94e04b0a767c9cea88e67/rammeplan-sfo-nynorsk.pdf). SFO-leiar har ansvar for å utarbeida ein lokal årsplan. Årsplanen skal leggjast fram i det fyrste møtet i SU kvar haust.

Reglane om elevane sitt skulemiljø og reglane for elevane sin tryggleik gjeld også for SFO ([Opplæringslova kapittel 12](https://lovdata.no/lov/2023-06-09-30/§12-1)). Kommunen sin [plan for eit trygt og godt skulemiljø](https://view.officeapps.live.com/op/view.aspx?src=https%3A%2F%2Fwww.etne.kommune.no%2Fbarn-og-unge%2Fskule%2Fplanar-og-styringsdokument%2Fplan-for-eit-trygt-og-godt-skulemiljo%2F&wdOrigin=BROWSELINK), og den lokale planen ved den enkelte skule er gjeldande også for SFO.

SFO skal ha eigne ordensreglar med utgangspunkt i dei felles ordensreglane som gjeld for kommunen.

# § 14 Generelt

* 1. Måltid

Det blir lagt opp til måltid, og eiga betaling for dette. Føresette betaler sjølvkost som blir fakturert saman med den faste betalinga kvar månad.

* 1. Skyss

Skyss til og frå SFO er foreldra sitt ansvar. For born i SFO som er funksjonshemma og mellombels skadde eller sjuke, gjeld [Regelverk for skulefritidsordninga, Udir](https://www.udir.no/regelverkstolkninger/opplaring/Leksehjelp/Regelverk-for-skolefritidsordningen-SFO/Skyss-til-skolefritidsordningen/)*. Barn som har plass i skolefritidsordningen og som på grunn av funksjonshemming eller midlertidig skade eller sykdom har behov for skyss, har rett til skyss til og fra skolefritidsordningen. Retten gjelder uavhengig av avstanden mellom hjemmet og skolefritidsordningen. Retten gjelder ikke i skoleferiene.*

* 1. Forsikring

Borna er ulukkesforsikra gjennom kommunen si ordning den tida dei er i SFO.

* 1. Medverknad

Foreldra kan gje innspel om SFO ved eigen skule gjennom FAU. Foreldra gjev tilbakemelding på korleis dei opplever SFO-tilbodet gjennom ei årleg undersøking. Undersøkinga blir presentert i Hovudutvalet.

# § 15 Endring av forskrifta

Kommunestyret fastset forskrifta for SFO. Endringar av forskrifta skal gjerast av kommunestyret.

Kommunedirektøren har mynde til å endra forskrifta når dette er som følgje av endringar i lov, avtaleverk eller kommunen sitt årlege budsjettvedtak.

Siste utgåve blir lagt ut på kommunen si heimeside.

